Ego Willermus dominus Montis Sancti Johannis notum facio tam presentibus quam futuris quod ego posui in vadio domui Cistercii meam ebergariam de Fuxeio tali pacto quod homines eiusdem ville concesserunt domui Cistercii totas pasturas de Fixeio pro L libris Stephaniensium et de hoc posui responsales Odonem ducem Burgundie et Hugonem dominum Verzeii. Notum sit etiam quod ego concessi predicte domui capere necessaria in nemoribus cum animalia Cistercii iacebunt in supradictis pasturis. Conpromiserunt siquidem homines de Fuxeio quod nulla animalia nisi propria de Fuxeio et animalia Cistercii pasturabunt in supradictis pasturis. Huius rei testes sunt : Pontius cellerarius, Dominicus conversus, Christianus bergarius, Gerardus monachus Buxerie, Warnerius Bernons et Johannes filius eius, Robertus, Martinus de Fuxeio. Et ut ratum sit sigilli mei impressione munivi.